জে. কে. সিমন্স

জোনাথন কিম্বল সিমন্স (ইংরেজি: Jonathan Kimble Simmons জন্ম: ৯ জানুয়ারি ১৯৫৫) হলেন একজন মার্কিন অভিনেতা। টেলিভিশনে তিনি এনবিসির ল অ্যান্ড অর্ডার ধারাবাহিকে ডক্টর এমিল স্কোডা, এইচবিওর অজ ধারাবাহিকে ভেরনন শিলিঞ্জার, টিএনটি'র দ্য ক্লোজার ধারাবাহিকে সহকারী পুলিশ প্রধান উইল পোপ চরিত্রে অভিনয়ের জন্য পরিচিত। ২০১৭ সাল থেকে তিনি স্টারজ-এর কাউন্টারপার্ট ধারাবাহিকে হাওয়ার্ড সিল্ক চরিত্রে অভিনয় করছেন। তার অভিনীত উল্লেখযোগ্য চলচ্চিত্র ভূমিকাসমূহ হল স্যাম রেইমির স্পাইডার-ম্যান ত্রয়ীর জে. জোনা জেমসন এবং হুইপল্যাশ (২০১৪)-এ সঙ্গীত নির্দেশক টেরেন্স ফ্লেচার। তিনি হুইপল্যাশ চলচ্চিত্রে অভিনয় করে সমাদৃত হন এবং শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কারসহ ত্রিশের অধিক পুরস্কার ও সম্মাননা অর্জন করেছেন। সিমন্স ১৯৫৫ সালের ৯ই জানুয়ারি মিশিগান রাজ্যের ডেট্রয়েট নগরী গ্রস পয়েন্ট উপশহরে জন্মগ্রহণ করেন। তার পিতা ডোনাল্ড উইলিয়াম সিমন্স একজন সঙ্গীত শিক্ষক এবং মাতা প্যাট্রিশিয়া কিম্বল একজন প্রশাসক। ১৯৬৫ সালে তার যখন ১০ বছর বয়স, তখন তারা সপরিবারে ওহাইও রজায়ের কলম্বাস নগরীর ওর্দিংটন উপশহরে চলে যান। ১৯৭০ থেকে ১৯৭২ সালে তিনি সিমন্স ওর্দিংটন হাই স্কুলে পড়াশোনা করেন। তিনি সেখানে নাটক, ফুটবল ও অন্যান্য সাংস্কৃতিক কর্মকাণ্ডে জড়িত ছিলেন। ১৯৭৩ সালে তার যখন ১৮ বছর বয়স, তখন তারা মন্টানার মিসোলা শহরে চলে যান। সেখানে তার পিতা মন্টানা বিশ্ববিদ্যালয়ের স্কুল অব মিউজিকের পরিচালক পদে যোগদান করেন। সিমন্স ১৯৭৮ সালে মন্টানা বিশ্ববিদ্যালয় থেকে সঙ্গীত বিষয়ে ডিগ্রি অর্জন করেন। পরবর্তীকালে সিমন্স সিয়াটলে চলে যান এবং সিয়াটল রিপারটরি থিয়েটারের সদস্য হন। তিনি দ্য হাব নেটওয়ার্কের পাউন্ড পাপিস টেলিভিশন ধারাবাহিকের ২০১৩ সালে একটি পর্বে একটি সংবাদপত্রের প্রধান সম্পাদক চরিত্রের জন্য কণ্ঠ দেন। পরের বছর তিনি ২০১৪ সালে জ্যাজ সঙ্গীত বিষয়ক নাট্যধর্মী হুইপল্যাশ (২০১৪)-এ সঙ্গীত নির্দেশক টেরেন্স ফ্লেচার চরিত্রে অভিনয় করেন। ছবিটিতে তার কাজ বিপুল প্রসংশিত হয়। রোলিং স্টোন-এ বলা হয় "সিমন্সের অস্কারের জন্য বারবার ড্রামে আঘাত করেছেন"; শিকাগো সান-টাইমস-এর রিচার্ড রোপার লিখেন, "সিমন্স বছরের সবচেয়ে স্মরণীয় কাজটি উপহার দিয়েছেন", এন্টারটেইনমেন্ট উয়িকলি সিমন্সের অভিনয় সম্পর্কে লিখে, "তিনি শ্রেষ্ঠ পার্শ্ব অভিনেতা বিভাগে পুরস্কারের প্রধান দাবীদার"। ২০১৫ সালের ১১ই জানুয়ারি সিমন্স শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার, ৯ই ফেব্রুয়ারি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার, এবং ২২শে ফেব্রুয়ারি শ্রেষ্ঠ পার্শ্ব অভিনেতা বিভাগে একাডেমি পুরস্কার গ্রহণ করেন। ২০১৫ সালের জানুয়ারি মাসে সিমন্স কং: স্কাল আইল্যান্ড চলচ্চিত্রে শ্রেষ্ঠাংশে অভিনয়ের জন্য নির্বাচিত হন, তবে পরবর্তী কালে তিনি ও মাইকেল কিটন চলচ্চিত্রটি ছেড়ে দেন। এই বছর তিনি ক্রিস্টোফরাস পাপাকালিয়াটিসের গ্রিক নাট্যধর্মী চলচ্চিত্র ওয়ার্ল্ডস অ্যাপার্ট চলচ্চিত্রের সেবাস্টিয়ান চরিত্রে অভিনয় করেন। পরের বছর তিনি দুটি অ্যানিমেটেড চলচ্চিত্রে কণ্ঠ দেন, সেগুলো হল কুংফু পান্ডা ৩-এ খলনায়ক কাই এবং জুটোপিয়া-এ মেয়র লায়নহার্ট। ২০১৭ সালে তিনি জ্যাক স্নাইডার পরিচালিত ডিসি এক্সটেন্ডেড ইউনিভার্সের জাস্টিস লিগ চলচ্চিত্রে কমিশনার জেমস গর্ডন চরিত্রে অভিনয় করেন। সিমন্স ১৯৯৬ সালে মিশেল শুমেকারের সাথে বিবাহ বন্ধনে আবদ্ধ হন। তাদের দুই সন্তান রয়েছে। সিমন্স ডেট্রয়েট টাইগার্সের ভক্ত। তিনি ফর লাভ অব দ্য গেম (১৯৯৯) চলচ্চিত্রে টাইগারদের ম্যানেজার চরিত্রে অভিনয় করেছিলেন। এছাড়া সিমন্স ওহাইও স্টেট বাকআইজের ভক্ত, তিনি তার শুরুর বছরগুলো ওহাইওতে কাটিয়েছিলেন। "J. K. Simmons Biography (1955-)"। ফিল্ম রেফারেন্স। সংগ্রহের তারিখ ৯ জানুয়ারি ২০১৯।  হিন্ডস, জুলি (২৪ ফেব্রুয়ারি ২০১৫)। "Tribute From The Heart"। দ্য ডেট্রয়েট ফ্রি প্রেস। পৃ. A1। "Whiplash"। মেটাক্রিটিক। সংগ্রহের তারিখ নভেম্বর ২৪, ২০১৭।  "J.K. Simmons: The friendly face behind this year's scariest movie villain"। Insidemovies.ew.com। জানুয়ারি ১১, ২০১৫ তারিখে মূল থেকে আর্কাইভ করা। সংগ্রহের তারিখ নভেম্বর ২৪, ২০১৭।  নদী, সেঁজুতি শোণিমা (৯ ফেব্রুয়ারি ২০১৫)। "বাফটা মাত করলো 'বয়হুড', 'থিওরি অফ এভরিথিং'"। বিডিনিউজ টোয়েন্টিফোর ডটকম। ২৬ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৯।  রায়, পিয়াস (২৬ ফেব্রুয়ারি ২০১৫)। "জমকালো আসরে জমল অস্কার"। দৈনিক যুগান্তর। সংগ্রহের তারিখ ৯ জানুয়ারি ২০১৯।  "J.K. Simmons Reveals Kong: Skull Island Details; Keaton All But Confirms Involvement"। ড্রেড সেন্ট্রাল (ইংরেজি ভাষায়)। সংগ্রহের তারিখ ৯ জানুয়ারি ২০১৯।  জাফর, আলি (জুলাই ১, ২০১৫)। "Michael Keaton And JK Simmons Exit Legendary's 'Kong: Skull Island'"। ডেডলাইন হলিউড (ইংরেজি ভাষায়)। সংগ্রহের তারিখ ৯ জানুয়ারি ২০১৯।  "Ben Affleck and J. K. Simmons on the Solo Batman film (UPDATE)" (ইংরেজি ভাষায়)। কামিংসুন.নেট। সেপ্টেম্বর ৩০, ২০১৬। সংগ্রহের তারিখ ৯ জানুয়ারি ২০১৯।  "'Justice League' Adds J.K. Simmons as Commissioner Gordon (Exclusive)"। দ্য হলিউড রিপোর্টার (ইংরেজি ভাষায়)। সংগ্রহের তারিখ ৯ জানুয়ারি ২০১৯।  পোর্টার, রিক (ফেব্রুয়ারি ২৩, ২০১৫)। "J.K. Simmons' wife, Michelle Schumacher, is the star of his 2015 Oscars speech"। জ্যাপটুইট (ইংরেজি ভাষায়)। সংগ্রহের তারিখ ৯ জানুয়ারি ২০১৯। [স্থায়ীভাবে অকার্যকর সংযোগ] পল, টনি (মার্চ ২৬, ২০১৫)। "Actor J.K. Simmons to throw out first pitch Opening Day"। দ্য ডেট্রয়েট নিউজ (ইংরেজি ভাষায়)। সংগ্রহের তারিখ ৯ জানুয়ারি ২০১৯।  নোলান, ক্যাটি (অক্টোবর ২০, ২০১৬)। "Interview with J.K. Simmons"। Garbage Time with Katie Nolan (ইংরেজি ভাষায়)। ফক্স স্পোর্টস ওয়ান। সংগ্রহের তারিখ ৯ জানুয়ারি ২০১৯।  উইকিমিডিয়া কমন্সে জে. কে. সিমন্স সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে জে. কে. সিমন্স (ইংরেজি) ইন্টারনেট মুভি ডেটাবেজে জে. কে. সিমন্স  (ইংরেজি)